ประกาศสำนักงานการบินพลเรือนแห่งประเทศไทยประกาศสำนักงานการบินพลเรือนแห่งประเทศไทยเรื่องโครงสร้างและการจัดองค์กรในการดำเนินงาน สรุปอำนาจหน้าที่สำคัญ วิธีดำเนินงานและสถานที่ติดต่อเพื่อขอรับข้อมูลข่าวสารของสำนักงานการบินพลเรือนแห่งประเทศไทยพ.ศ. ๒๕๖๐[๑] เพื่อให้เป็นไปตามมาตรา๗ (๑) (๒) และ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐ที่บัญญัติให้หน่วยงานของรัฐต้องส่งข้อมูลข่าวสารของราชการเกี่ยวกับโครงสร้างและการจัดองค์กรในการดำเนินงานสรุปอำนาจหน้าที่ที่สำคัญและวิธีการดำเนินงาน สถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับหน่วยงานของรัฐลงพิมพ์ในราชกิจจานุเบกษาผู้อำนวยการสำนักงานการบินพลเรือนแห่งประเทศไทยจึงประกาศโครงสร้าง การจัดองค์กรอำนาจหน้าที่ วิธีดำเนินงานและสถานที่ติดต่อเพื่อขอรับข้อมูลข่าวสารของสำนักงานการบินพลเรือนแห่งประเทศไทยให้ทราบทั่วกันดังนี้ข้อ๑ สำนักงานการบินพลเรือนแห่งประเทศไทยมีวัตถุประสงค์เกี่ยวกับการกำกับดูแล ควบคุม ส่งเสริม และพัฒนากิจการการบินพลเรือน ทั้งในด้านนิรภัยการรักษาสิ่งแวดล้อม การรักษาความปลอดภัย การอำนวยความสะดวกในการขนส่งทางอากาศเศรษฐกิจ การขนส่งทางอากาศ และด้านอื่น ๆ ที่เกี่ยวข้องกับกิจการการบินพลเรือนให้เป็นไปตามกฎหมายและมาตรฐานสากลดำเนินการให้เป็นไปตามกฎหมายว่าด้วยความผิดบางประการต่อการเดินอากาศ ส่งเสริมและพัฒนาเครือข่ายระบบการขนส่งทางอากาศอุตสาหกรรมการบินและกิจการการบินพลเรือนให้มีประสิทธิภาพและได้มาตรฐานสากลเป็นศูนย์กลางในการให้บริการและเผยแพร่ข้อมูลข่าวสารและประชาสัมพันธ์เกี่ยวกับกิจการการบินพลเรือนให้สามารถดำเนินการและแข่งขันได้ในระดับสากลนอกจากอำนาจหน้าที่ในการดำเนินการให้บรรลุวัตถุประสงค์แล้วสำนักงานการบินพลเรือนแห่งประเทศไทยมีอำนาจหน้าที่ ดังต่อไปนี้(๑)ศึกษา วิเคราะห์ และพัฒนากิจการการบินพลเรือน ทั้งในด้านนิรภัยการรักษาสิ่งแวดล้อมการรักษาความปลอดภัย การอำนวยความสะดวกในการขนส่งทางอากาศเศรษฐกิจการขนส่งทางอากาศ ตลอดจนระบบโครงสร้างพื้นฐานการบินพลเรือนของประเทศ(๒)เสนอแนะนโยบายต่อคณะกรรมการการบินพลเรือนเกี่ยวกับกิจการการบินพลเรือนและการขนส่งทางอากาศ(๓)เสนอแนะต่อรัฐมนตรีในการออกกฎกระทรวงตามกฎหมายว่าด้วยการเดินอากาศ(๔)ทำหน้าที่เป็นหน่วยงานธุรการให้กับคณะกรรมการการบินพลเรือนตามกฎหมายว่าด้วยการเดินอากาศ และปฏิบัติงานอื่นตามที่คณะกรรมการการบินพลเรือนมอบหมาย(๕)ดำเนินการจัดทำแผนอำนวยความสะดวก แผนรักษาความปลอดภัย และแผนนิรภัยในการบินพลเรือนแห่งชาติรวมทั้งแผนแม่บทการจัดตั้งสนามบินพาณิชย์ของประเทศเพื่อเสนอให้คณะกรรมการการบินพลเรือนพิจารณาอนุมัติ รวมทั้งกำกับดูแลและควบคุมการดำเนินการให้เป็นไปตามแผนดังกล่าว(๖)ดำเนินการจัดระเบียบการบินพลเรือน รวมทั้งกำหนดหลักเกณฑ์ วิธีการและเงื่อนไขเกี่ยวกับการใช้น่านฟ้าให้เกิดความปลอดภัยและมีประสิทธิภาพสูงสุด(๗) ตรวจสอบ ติดตาม ควบคุมรวมทั้งส่งเสริมให้ผู้ที่เกี่ยวข้องในอุตสาหกรรมการบินและกิจการการบินพลเรือนปฏิบัติตามกฎหมายกฎ ระเบียบ และมาตรฐานสากล(๘)กำกับดูแลกิจการสนามบินและสนามบินอนุญาตที่จัดตั้งขึ้นตามกฎหมายว่าด้วยการเดินอากาศหรือตามกฎหมายอื่นให้เกิดความปลอดภัยและได้มาตรฐานสากล(๙)ให้ความร่วมมือและสนับสนุนคณะกรรมการการบินพลเรือนและส่วนราชการในการประสานงานหรือเจรจากับองค์การระหว่างประเทศหรือต่างประเทศเกี่ยวกับสิทธิในการบินหรือการทำความตกลงใดๆ เกี่ยวกับการบินพลเรือนอันอยู่ในอำนาจหน้าที่ของส่วนราชการอื่น(๑๐)ร่วมมือและประสานงานกับองค์การหรือหน่วยงานที่เกี่ยวข้องทั้งในประเทศและต่างประเทศในด้านการบินพลเรือนตามพันธกรณีที่ประเทศไทยมีอยู่ตามอนุสัญญาหรือความตกลงระหว่างประเทศที่ประเทศไทยเป็นภาคี(๑๑)ส่งเสริมและสนับสนุนให้มีการวิจัยและพัฒนากิจการการบินพลเรือน(๑๒)ให้การรับรองหลักสูตรและสถาบันฝึกอบรมผู้ประจำหน้าที่ตามกฎหมายว่าด้วยการเดินอากาศและกำหนดคุณสมบัติและความรู้ของบุคลากรด้านการบินอื่นที่พึงต้องมี(๑๓)กำหนดมาตรฐานการทำงานของผู้ประจำหน้าที่ตามกฎหมายว่าด้วยการเดินอากาศ(๑๔)จัดทำทะเบียนอากาศยานรวมทั้งทะเบียนผู้ประจำหน้าที่และบุคคลอื่นที่เกี่ยวข้องกับการบินพลเรือน(๑๕)จัดทำและเผยแพร่ความรู้และข่าวสารเกี่ยวกับการบินพลเรือน(๑๖) ดำเนินการอื่นใดที่จำเป็นหรือต่อเนื่องให้บรรลุวัตถุประสงค์ของสำนักงานการบินพลเรือนแห่งประเทศไทยหรือตามที่กฎหมายกำหนดให้เป็นอำนาจหน้าที่ของสำนักงานการบินพลเรือนแห่งประเทศไทยหรือตามที่รัฐมนตรีหรือคณะรัฐมนตรีมอบหมายข้อ๒ส่วนงานภายในของสำนักงานการบินพลเรือนแห่งประเทศไทยประกอบด้วย(๑)กลุ่มนิรภัยการบิน(๒)กลุ่มประกันคุณภาพ(๓)กลุ่มเวชศาสตร์การบิน(๔)กลุ่มตรวจสอบภายใน(๕)กลุ่มอำนวยการคณะกรรมการกำกับ(๖)ฝ่ายมาตรฐานปฏิบัติการบิน(๗)ฝ่ายสมควรเดินอากาศและวิศวกรรมการบิน(๘)ฝ่ายมาตรฐานผู้ประจำหน้าที่(๙)ฝ่ายมาตรฐานการขนส่งสินค้าอันตราย(๑๐)ฝ่ายมาตรฐานสนามบิน(๑๑)ฝ่ายมาตรฐานบริการการเดินอากาศ(๑๒)ฝ่ายบริการข่าวสารการบิน(๑๓)ฝ่ายมาตรฐานการรักษาความปลอดภัยและการอำนวยความสะดวกในการบินพลเรือน(๑๔)ฝ่ายกำกับกิจการการบินพลเรือน(๑๕)ฝ่ายส่งเสริมอุตสาหกรรมการบิน(๑๖)ฝ่ายการต่างประเทศ(๑๗)ฝ่ายบริหารกลาง(๑๘)ฝ่ายกฎหมาย(๑๙)ฝ่ายเทคโนโลยีสารสนเทศและการสื่อสารข้อ๓ กลุ่มนิรภัยการบิน มีอำนาจหน้าที่ดังต่อไปนี้(๑)ศึกษา วิเคราะห์ และจัดทำแผนความปลอดภัยในการบินพลเรือนแห่งชาติ ตามที่องค์การการบินพลเรือนระหว่างประเทศกำหนด(๒) ติดตาม ประเมินและรายงานผลการดำเนินการตามแผนความปลอดภัยในการบินพลเรือนแห่งชาติเพื่อเสริมสร้างประสิทธิภาพด้านความปลอดภัยในการบินพลเรือนของประเทศ(๓)กำหนดและพัฒนานโยบายทั่วไปในการจัดทำกฎหมายและนโยบายเฉพาะในการดำเนินการเพื่อพัฒนาหลักการจัดการด้านความปลอดภัยบนพื้นฐานของการวิเคราะห์ระบบการบินของประเทศอย่างครอบคลุม(๔)กำกับดูแลด้านการจัดการความปลอดภัย (Safety Management System) ของผู้ที่เกี่ยวข้อง(๕)ดำเนินการเก็บรวบรวมข้อมูล และวิเคราะห์ข้อมูลความปลอดภัยการบินของประเทศเพื่อระบุประเด็นปัญหาและกำหนดมาตรการในการป้องกันแก้ไขรวมทั้งจัดทำระบบป้องกันข้อมูลความปลอดภัย(๖)ดำเนินการด้านการส่งเสริมการจัดการความปลอดภัยการบินและการแลกเปลี่ยนข้อมูลความปลอดภัยกับหน่วยงานและองค์กรการบินที่เกี่ยวข้องทั้งภายในและระหว่างประเทศ(๗)ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้องหรือที่ได้รับมอบหมายข้อ๔ กลุ่มประกันคุณภาพ มีอำนาจหน้าที่ดังต่อไปนี้(๑)ศึกษา วิเคราะห์ และพัฒนาระบบประกันคุณภาพด้านบริหารงาน การวางแผน การให้บริการและการใช้ทรัพยากรของสำนักงานการบินพลเรือนแห่งประเทศไทย(๒)ตรวจสอบและกำกับให้เป็นไปตามมาตรฐานการประกันคุณภาพด้านบริหารงาน การวางแผนการให้บริการ และการใช้ทรัพยากรของสำนักงานการบินพลเรือนแห่งประเทศไทย(๓) วิเคราะห์และจัดทำแผนบริหารความเสี่ยงและควบคุมภายในของสำนักงานการบินพลเรือนแห่งประเทศไทย(๔)ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้องหรือที่ได้รับมอบหมายข้อ๕ กลุ่มเวชศาสตร์การบินมีอำนาจหน้าที่ ดังต่อไปนี้(๑)ศึกษา วิเคราะห์ และพัฒนามาตรฐาน กฎหมาย กฎ ระเบียบและจัดทำข้อเสนอแนะเพื่อกำหนดมาตรฐานและกฎเกณฑ์ รวมถึงจัดทำหลักเกณฑ์ คู่มือและวิธีปฏิบัติในด้านเวชศาสตร์การบิน(๒)พิจารณาและเสนอข้อคิดเห็นเกี่ยวกับข้อกำหนดขององค์การการบินพลเรือนระหว่างประเทศว่าด้วยการดำเนินการด้านเวชศาสตร์การบิน(๓)เสนอแนะให้มีการกำหนดนโยบาย แผน กฎเกณฑ์ ขั้นตอนและวิธีปฏิบัติเกี่ยวกับมาตรฐานทางการแพทย์ที่ใช้ในการตรวจ การศึกษาและฝึกอบรมให้คำแนะนำปรึกษาในเรื่องต่าง ๆ เกี่ยวกับเวชศาสตร์การบิน อนามัยและสิ่งแวดล้อมของท่าอากาศยานต่าง ๆ(๔)กำกับดูแลและตรวจสอบด้านเวชศาสตร์การบินพลเรือนของประเทศ(๕) พิจารณาและดำเนินการเกี่ยวกับการแต่งตั้งการสิ้นสุดของนายแพทย์ผู้ตรวจเวชศาสตร์การบิน และศูนย์เวชศาสตร์การบิน(๖)ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้องหรือที่ได้รับมอบหมายข้อ๖ กลุ่มตรวจสอบภายใน มีอำนาจหน้าที่ดังต่อไปนี้(๑)จัดทำแผนการตรวจสอบภายใน(๒)ดำเนินการตรวจสอบการปฏิบัติงานด้านการดำเนินงาน การบริหาร ระบบงานสารสนเทศงบประมาณ การเงิน การบัญชีและการพัสดุของส่วนงานในสังกัดสำนักงานการบินพลเรือนแห่งประเทศไทยให้เป็นไปตามกฎหมายระเบียบ ข้อบังคับ ประกาศ คำสั่ง ข้อกำหนด และมติรวมทั้งนโยบายของสำนักงานการบินพลเรือนแห่งประเทศไทย(๓)ให้คำปรึกษาแนะนำแก่หน่วยรับตรวจ(๔)เป็นฝ่ายเลขานุการของคณะกรรมการตรวจสอบ(๕)จัดทำรายงานผลการตรวจสอบเสนอต่อคณะกรรมการตรวจสอบ(๖)ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้องหรือที่ได้รับมอบหมายข้อ๗ กลุ่มอำนวยการคณะกรรมการกำกับมีอำนาจหน้าที่ ดังต่อไปนี้(๑)ดำเนินการเกี่ยวกับงานเลขานุการคณะกรรมการกำกับสำนักงานการบินพลเรือนแห่งประเทศไทย(๒) ศึกษา วิเคราะห์ กลั่นกรองและนำเรื่องเสนอคณะกรรมการกำกับสำนักงานการบินพลเรือนแห่งประเทศไทย(๓)ประสานและติดตามการดำเนินงานตามมติและนโยบายของคณะกรรมการกำกับสำนักงานการบินพลเรือนแห่งประเทศไทย(๔)ดำเนินงานเกี่ยวกับช่วยอำนวยการและเลขานุการผู้บริหาร(๕)ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้องหรือที่ได้รับมอบหมายข้อ๘ ฝ่ายมาตรฐานปฏิบัติการบินมีอำนาจหน้าที่ ดังต่อไปนี้(๑)ศึกษา วิเคราะห์ และพัฒนามาตรฐาน กฎหมาย กฎ ระเบียบและจัดทำข้อเสนอแนะเพื่อกำหนดมาตรฐานและกฎเกณฑ์ รวมถึงจัดทำหลักเกณฑ์ คู่มือและวิธีปฏิบัติในด้านการรับรองผู้ดำเนินการเดินอากาศการรับรองการปฏิบัติการบินแบบพิเศษ การตรวจสอบการปฏิบัติการบิน(๒)พิจารณาและเสนอข้อคิดเห็นเกี่ยวกับข้อกำหนดขององค์การการบินพลเรือนระหว่างประเทศว่าด้วยการปฏิบัติการบิน(๓)เสนอแนะให้มีการกำหนดนโยบาย กฎเกณฑ์ วิธีปฏิบัติ และมาตรฐานความปลอดภัยด้านการปฏิบัติการบิน มาตรฐานการฝึกอบรมมาตรฐานคุณสมบัติ และการตรวจสอบผู้ประจำหน้าที่ภาคอากาศยานและครูฝึกผู้ประจำหน้าที่ประเภทต่างๆ ด้านปฏิบัติการบิน(๔)กำกับดูแลและตรวจสอบในด้านการปฏิบัติการบินเพื่อให้เป็นไปตามกฎหมาย กฎเกณฑ์ข้อบังคับ ระเบียบ คำสั่ง และคำแนะนำต่าง ๆ ที่เกี่ยวข้องตามที่กำหนดไว้(๕)ดำเนินการอนุญาตและรับรองในด้านการปฏิบัติการบินตามที่กฎหมายกำหนด(๖)ศึกษา วิเคราะห์ และเสนอแนะรูปแบบวิธีการในการตรวจสอบในด้านการปฏิบัติการบินเพื่อพัฒนาประสิทธิภาพในการตรวจสอบ(๗)กำกับดูแลและตรวจสอบการปฏิบัติหน้าที่ของพนักงานต้อนรับในอากาศยานและพนักงานอำนวยการบินและความปลอดภัยในห้องผู้โดยสาร(๘)เป็นศูนย์ข้อมูลในการเก็บรวบรวมประวัติการออกและต่ออายุใบรับรองต่าง ๆที่อยู่ในความรับผิดชอบ(๙)ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้องหรือที่ได้รับมอบหมายข้อ๙ฝ่ายสมควรเดินอากาศและวิศวกรรมการบิน มีอำนาจหน้าที่ ดังต่อไปนี้(๑)ศึกษา วิเคราะห์ และพัฒนามาตรฐาน กฎหมาย กฎ ระเบียบและจัดทำข้อเสนอแนะเพื่อกำหนดมาตรฐานและกฎเกณฑ์ รวมถึงจัดทำหลักเกณฑ์คู่มือและวิธีปฏิบัติในด้านความสมควรเดินอากาศและวิศวกรรมการบิน(๒)พิจารณาและเสนอข้อคิดเห็นเกี่ยวกับข้อกำหนดขององค์การการบินพลเรือนระหว่างประเทศว่าด้วยความสมควรเดินอากาศและวิศวกรรมการบิน(๓)เสนอแนะการยกร่าง การกำหนด ปรับปรุงหรือแก้ไขกฎหมาย กฎ ข้อบังคับ ระเบียบ คำสั่งวิธีปฏิบัติ และคำแนะนำต่าง ๆที่เกี่ยวข้องในด้านความสมควรเดินอากาศและวิศวกรรมการบินให้สอดคล้องกับมาตรฐานสากล(๔)กำกับดูแลและตรวจสอบในด้านความสมควรเดินอากาศและวิศวกรรมการบินเพื่อให้เป็นไปตามกฎหมาย กฎ ข้อบังคับ ระเบียบ คำสั่ง ข้อปฏิบัติ และคำแนะนำต่าง ๆที่เกี่ยวข้องตามที่กำหนดไว้(๕)อนุญาต และรับรองในด้านความสมควรเดินอากาศและวิศวกรรมการบินตามที่กฎหมายกำหนด(๖)ดำเนินการสืบสวนเกี่ยวกับข้อบกพร่องหลัก (Major Defects) ที่ค้นพบในด้านความสมควรเดินอากาศและวิศวกรรมการบินรวมถึงพิจารณาให้มีการแก้ไขข้อบกพร่องที่เกิดขึ้นให้ถูกต้อง(๗)ศึกษาค้นคว้า วิเคราะห์ วิจัยรูปแบบวิธีการในการตรวจสอบในด้านความสมควรเดินอากาศและวิศวกรรมการบินรวมถึงข้อบกพร่องที่เกิดขึ้น เพื่อพัฒนาประสิทธิภาพในการตรวจสอบ(๘)ทบทวน ปรับปรุงแก้ไขและแนะนำในด้านความสมควรเดินอากาศและวิศวกรรมการบินของรัฐผู้ออกแบบอากาศยานหรือผลิตภัณฑ์ด้านการบิน เพื่อพิจารณาการมีผลบังคับใช้กับอากาศยานทะเบียนไทย(๙)ดำเนินการออกใบสำคัญการจดทะเบียนอากาศยาน ถอนทะเบียน ติดต่อประสานงาน รัฐเจ้าของทะเบียนหรือรัฐผู้รับจดทะเบียนอากาศยานในการจดและถอนทะเบียนอากาศยาน(๑๐)ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้องหรือที่ได้รับมอบหมายข้อ๑๐ ฝ่ายมาตรฐานผู้ประจำหน้าที่มีอำนาจหน้าที่ ดังต่อไปนี้(๑)ศึกษา วิเคราะห์ และพัฒนามาตรฐาน กฎหมาย กฎ ระเบียบและพัฒนาจัดทำข้อเสนอแนะเพื่อกำหนดมาตรฐานและกฎเกณฑ์ รวมถึงจัดทำหลักเกณฑ์คู่มือและวิธีปฏิบัติในการออกใบอนุญาตผู้ประจำหน้าที่ รวมถึงใบอนุญาต ใบสำคัญหรือใบรับรองอื่น ๆ ที่เกี่ยวข้อง(๒)พิจารณาและเสนอข้อคิดเห็นเกี่ยวกับข้อกำหนดขององค์การการบินพลเรือนระหว่างประเทศว่าด้วยใบอนุญาตผู้ประจำหน้าที่รวมถึงใบอนุญาต ใบสำคัญ หรือใบรับรองอื่น ๆ ที่เกี่ยวข้อง(๓)เสนอแนะนโยบายและดำเนินการทดสอบความรู้สำหรับผู้ประจำหน้าที่ให้เป็นไปตามมาตรฐาน(๔)ดำเนินการออก ต่ออายุ รับรองความสามารถทางภาษา และเพิ่มศักยใบอนุญาตผู้ประจำหน้าที่ใบรับรองใบอนุญาตผู้ประจำหน้าที่ซึ่งออกให้โดยรัฐภาคีแห่งอนุสัญญา หรือรัฐที่ได้ทำความตกลงกับประเทศไทย(๕)พิจารณาดำเนินการรับรองและกำกับดูแลสถาบันฝึกอบรมและหลักสูตรการฝึกอบรมด้านการบินพลเรือนศูนย์ทดสอบภาษา และผู้ได้รับการแต่งตั้งหรือรับรองให้ดำเนินการอบรม ฝึกสอนและทดสอบผู้ประจำหน้าที่(๖)เป็นศูนย์ข้อมูลในการเก็บรวบรวมประวัติของผู้ถือใบอนุญาตผู้ประจำหน้าที่และใบรับรองใบอนุญาตผู้ประจำหน้าที่(๗)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ๑๑ ฝ่ายมาตรฐานการขนส่งสินค้าอันตรายมีอำนาจหน้าที่ ดังต่อไปนี้(๑)ศึกษา วิเคราะห์ และพัฒนามาตรฐาน กฎหมาย กฎ ระเบียบและจัดทำข้อเสนอแนะเพื่อกำหนดมาตรฐานและกฎเกณฑ์ รวมถึงจัดทำหลักเกณฑ์คู่มือและวิธีปฏิบัติในด้านการขนส่งสินค้าอันตราย(๒)พิจารณาและเสนอข้อคิดเห็นเกี่ยวกับข้อกำหนดขององค์การการบินพลเรือนระหว่างประเทศหรือองค์กรอื่นทางการบินที่เกี่ยวข้องว่าด้วยการขนส่งสินค้าอันตราย(๓)เสนอแนะให้มีการกำหนดกฎเกณฑ์ วิธีปฏิบัติ รวมทั้งจัดทำคู่มือตรวจสอบและขั้นตอนการรับรองการขนส่งสินค้าอันตรายตั้งแต่ต้นทางของสินค้าจนถึงปลายทาง(๔)ตรวจสอบเพื่อรับรองการขนส่งสินค้าอันตรายของผู้ดำเนินการเดินอากาศให้เป็นไปตามมาตรฐานที่กำหนดไว้(๕)ดำเนินการออกและต่ออายุใบอนุญาตส่งหรือพาวัตถุอันตรายหรือสัตว์ไปกับอากาศยานและใบรับรองต่างๆ ที่เกี่ยวข้อง(๖)กำกับดูแลและตรวจสอบด้านการขนส่งสินค้าอันตราย(๗)เป็นหน่วยรับแจ้งเรื่องอุบัติเหตุและอุบัติการณ์สำหรับสินค้าอันตราย(๘)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ๑๒ ฝ่ายมาตรฐานสนามบินมีอำนาจหน้าที่ ดังต่อไปนี้(๑)ศึกษา วิเคราะห์ และพัฒนามาตรฐาน กฎหมาย กฎ ระเบียบและให้ข้อเสนอแนะเพื่อกำหนดมาตรฐานและกฎเกณฑ์ รวมถึงจัดทำหลักเกณฑ์คู่มือและวิธีปฏิบัติในด้านความปลอดภัยในการบินพลเรือนภาคพื้น(๒)พิจารณาและเสนอข้อคิดเห็นเกี่ยวกับข้อกำหนดขององค์การการบินพลเรือนระหว่างประเทศว่าด้วยมาตรฐานสนามบิน(๓)กำกับดูแลและตรวจสอบด้านความปลอดภัยในการบินพลเรือนภาคพื้นรวมถึงการตรวจเพื่อออกใบรับรองการดำเนินงานสนามบินสาธารณะ การตรวจตามระยะเวลาและการตรวจติดตามด้านความปลอดภัยในการบินพลเรือนภาคพื้น เพื่อความปลอดภัยในการให้บริการของสนามบินและเป็นไปตามมาตรฐานด้านความปลอดภัยที่เกี่ยวข้องของประเทศ(๔)กำกับดูแลและควบคุมมาตรฐานที่เกี่ยวข้องกับด้านสิ่งแวดล้อมของการบินพลเรือนระหว่างประเทศและกฎหมายด้านสิ่งแวดล้อมที่เกี่ยวข้องรวมทั้งดำเนินการและกำหนดมาตรการต่าง ๆให้สอดคล้องกับด้านสิ่งแวดล้อมที่เกี่ยวข้องกับการขนส่งทางอากาศ(๕)ดำเนินการออกใบอนุญาต ใบจัดตั้ง และใบรับรองต่าง ๆที่เกี่ยวข้องกับความปลอดภัยและด้านสิ่งแวดล้อมในการบินพลเรือน(๖)จัดการเกี่ยวกับข้อมูลด้านความปลอดภัยของการบินพลเรือนภาคพื้นให้เป็นไปตามมาตรฐานของประเทศและสอดคล้องกับมาตรฐานขององค์การการบินพลเรือนระหว่างประเทศ(๗)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ๑๓ ฝ่ายมาตรฐานบริการการเดินอากาศมีอำนาจหน้าที่ ดังต่อไปนี้(๑)ศึกษา วิเคราะห์ และพัฒนามาตรฐาน กฎหมาย กฎ ระเบียบ และจัดทำข้อเสนอแนะเพื่อกำหนดมาตรฐานและกฎเกณฑ์รวมถึงจัดทำหลักเกณฑ์ คู่มือและวิธีปฏิบัติในด้านการให้บริการการเดินอากาศกฎจราจรทางอากาศ กฎการปฏิบัติการบิน การใช้น่านฟ้าและห้วงอากาศบริการจราจรทางอากาศ อุตุนิยมวิทยาการบิน การสื่อสารทางไกลสำหรับการเดินอากาศ(ระบบสื่อสารการบิน ระบบเครื่องช่วยการเดินอากาศ ระบบการติดตามอากาศยาน)การบินทดสอบวิธีปฏิบัติการบิน Visual/Instrument Flight Procedures ข่าวสารการบิน แผนภูมิการบิน และการฝึกอบรมด้านบริการการเดินอากาศ(๒)พิจารณาและเสนอข้อคิดเห็นเกี่ยวกับข้อกำหนดขององค์การการบินพลเรือนระหว่างประเทศว่าด้วยการบริการการเดินอากาศ(๓)เสนอแนะนโยบาย แผนพัฒนาด้านบริการการเดินอากาศและแผนรับภาวะฉุกเฉินด้านบริการการเดินอากาศ(๔)กำกับดูแลและตรวจสอบด้านความปลอดภัย และดำเนินการออกใบอนุญาตหรือใบรับรองต่าง ๆเกี่ยวกับการให้บริการการเดินอากาศ บริการจราจรทางอากาศ อุตุนิยมวิทยาการบินการสื่อสารทางไกลสำหรับการเดินอากาศ (ระบบสื่อสารการบินระบบเครื่องช่วยการเดินอากาศ ระบบการติดตามอากาศยาน) การบินทดสอบวิธีปฏิบัติการบินVisual/Instrument Flight Procedures ข่าวสารการบินและแผนภูมิการบิน(๕)ตรวจสอบวิธีปฏิบัติการบินทดสอบ ปรับเทียบอุปกรณ์บินทดสอบ รับรองรายงานผลการบินทดสอบ และตรวจสอบการบินทดสอบวิธีปฏิบัติการบิน Visual/Instrument Flight Procedures ทุกแบบ(๖)ปฏิบัติการบินตรวจสอบบริการการเดินอากาศหรือมาตรฐานความปลอดภัยด้านอื่นเพื่อประเมินความปลอดภัยและรายงานให้หน่วยงานที่เกี่ยวข้องรับทราบและให้ข้อเสนอแนะที่จำเป็นรวมถึงวางแผนดำเนินการในด้านที่เกี่ยวข้องกับการบำรุงรักษา การซ่อมการจัดหาอากาศยาน เพื่อให้สามารถปฏิบัติหน้าที่ที่ได้รับมอบหมายได้อย่างต่อเนื่อง(๗)ดำเนินการกรณีเกิดอุบัติการณ์การจราจรทางอากาศ (Air Traffic Incident) และวิเคราะห์เพื่อออกมาตรการป้องกัน(๘)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ๑๔ ฝ่ายบริการข่าวสารการบินมีอำนาจหน้าที่ ดังต่อไปนี้(๑) เป็นศูนย์กลางการบริการข้อมูลข่าวสารการบินของประเทศ (AIS Headquarter) โดยจัดให้มีบริการ ดังนี้(ก)บริการข้อมูลข่าวสารการบิน (Information unit)(ข)บริการเอกสารแถลงข่าวการบิน (Publication)(ค)บริการแผนภูมิการบิน (Cartography)(ง)บริการ International NOTAM office(จ)บริการ Aerodrome AIS unit เพื่อให้บริการ Pre - flight Information Service ณ สนามบินต่าง ๆ(ฉ)ศูนย์กลางบริการข้อมูลข่าวสารการบินอัตโนมัติ (Automated Pre - flight Information Service)(๒)จัดทำนโยบายระบบบริหารคุณภาพ (Quality Management System) ในการบริการข่าวสารการบิน(๓)ศึกษา จัดทำและปรับปรุงคู่มือการปฏิบัติงานให้สอดคล้องกับกฎหมายของประเทศและภาคผนวก ๔, ๕ และ ๑๕ขององค์การการบินพลเรือนระหว่างประเทศ (Annex ๔ : Aeronautical Charts; Annex ๕ : Unit of Measurement; and Annex ๑๕ : Aeronautical Information Services)(๔)พิจารณาและเสนอข้อคิดเห็นเกี่ยวกับข้อกำหนดขององค์การการบินพลเรือนระหว่างประเทศว่าด้วยเรื่องการบริการข่าวสารการบิน(๕)แลกเปลี่ยนความคิดเห็นต่าง ๆ กับหน่วยงานที่เกี่ยวข้องทั้งภายในประเทศและต่างประเทศในเรื่องการให้บริการข่าวสารการบิน(๖)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ๑๕ฝ่ายมาตรฐานการรักษาความปลอดภัยและการอำนวยความสะดวกในการบินพลเรือนมีอำนาจหน้าที่ ดังต่อไปนี้(๑)ศึกษาและวิเคราะห์มาตรฐาน กฎหมาย กฎ ระเบียบทั้งภายในและระหว่างประเทศและให้ข้อเสนอแนะเพื่อกำหนดมาตรฐานและกฎเกณฑ์รวมถึงจัดทำหลักเกณฑ์คู่มือและวิธีปฏิบัติในด้านมาตรฐานการรักษาความปลอดภัยและการอำนวยความสะดวกการบินพลเรือน(๒)พิจารณาและเสนอข้อคิดเห็นเกี่ยวกับข้อกำหนดขององค์การการบินพลเรือนระหว่างประเทศว่าด้วยมาตรฐานการรักษาความปลอดภัยและการอำนวยความสะดวกการบินพลเรือน(๓)ดำเนินการออกใบรับรองให้กับผู้ประกอบการที่เกี่ยวข้อง และบุคลากรด้านการรักษาความปลอดภัยการบินพลเรือนพร้อมทั้งดำเนินการตรวจประเมินติดตามเพื่อให้คงไว้ซึ่งประสิทธิภาพ(๔)ตรวจสอบการรักษาความปลอดภัยตามแผนรักษาความปลอดภัยของสนามบิน สายการบิน และหน่วยงานอื่นๆ ที่เกี่ยวข้องกับการบินพลเรือน ก่อนอนุญาตให้ดำเนินการ(๕)จัดทำ ปรับปรุง และแก้ไขแผนรักษาความปลอดภัยในการบินพลเรือนแห่งชาติ (National Civil Aviation Security Programme) แผนควบคุมคุณภาพการรักษาความปลอดภัย การบินพลเรือน (National Civil Aviation Security Quality Control Programme) แผนการฝึกอบรมด้านการรักษาความปลอดภัยการบินพลเรือน (National Civil Aviation Security Training Programme) ตามที่องค์การการบินพลเรือนระหว่างประเทศกำหนด(๖)ตรวจสอบ และเสนอแนะด้านการอำนวยความสะดวกในการขนส่งทางอากาศของท่าอากาศยานให้เป็นไปตามแผนอำนวยความสะดวกในการบินพลเรือนแห่งชาติ สอดคล้องกับมาตรฐานสากล(๗)กำกับดูแล ตรวจสอบแก้ไขปัญหาข้อขัดข้องที่เป็นอุปสรรคในการเดินทางเข้าและออกประเทศของอากาศยานผู้โดยสาร ลูกเรือ สัมภาระ สินค้า ไปรษณียภัณฑ์ และสิ่งของอื่น ๆ ให้สอดคล้องกับมาตรฐานสากล(๘)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ๑๖ ฝ่ายกำกับกิจการการบินพลเรือนมีอำนาจหน้าที่ ดังต่อไปนี้(๑)ศึกษา วิเคราะห์ และพัฒนามาตรฐาน กฎหมาย กฎ ระเบียบ และจัดทำข้อเสนอแนะเพื่อกำหนดมาตรฐานและกฎเกณฑ์รวมถึงจัดทำหลักเกณฑ์ คู่มือและวิธีปฏิบัติในด้านการประกอบกิจการค้าขายในการเดินอากาศ กิจการการบินพลเรือนและการใช้อากาศยานส่วนบุคคล รวมทั้งหลักเกณฑ์อื่น ๆ ที่เกี่ยวข้อง(๒)พิจารณาดำเนินการคำขออนุญาตประกอบกิจการค้าขายในการเดินอากาศของผู้ประกอบการไทยและสิทธิอื่น ๆ ที่เกี่ยวข้องตามใบอนุญาตให้ประกอบกิจการค้าขายในการเดินอากาศรวมถึงการประกอบกิจการการบินพลเรือน(๓)พิจารณาคำขออนุญาตมีและใช้อากาศยานส่วนบุคคล และอากาศยานไร้คนขับ(๔)พิจารณาดำเนินการอนุญาตการทำการบินทั้งแบบประจำและไม่ประจำของสายการบินและการทำการบินของอากาศยานส่วนบุคคลทั้งของไทยและต่างชาติรวมทั้งการทำการบินที่ไม่มีวัตถุประสงค์ทางการค้าอื่น ๆ(๕)กำกับดูแล ตรวจสอบ ติดตาม และรายงานผลการตรวจสอบผู้ประกอบกิจการค้าขายในการเดินอากาศผู้ประกอบกิจการการบินพลเรือน และการใช้อากาศยานส่วนบุคคล ให้เป็นไปตามกฎหมาย กฎระเบียบ และประกาศที่เกี่ยวข้อง(๖)พิจารณาดำเนินการเรื่องร้องเรียนของผู้โดยสารที่ได้รับความเดือดร้อนหรือเสียหายอันเนื่องมาจากการกระทำของผู้ประกอบกิจการค้าขายในการเดินอากาศและผู้ประกอบกิจการการบินพลเรือน(๗)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ๑๗ ฝ่ายส่งเสริมอุตสาหกรรมการบินมีอำนาจหน้าที่ ดังต่อไปนี้(๑)เสนอแนะนโยบายเกี่ยวกับอุตสาหกรรมการบินและการขนส่งทางอากาศ(๒)จัดทำแผนพัฒนาอุตสาหกรรมการบิน แผนแม่บทการจัดตั้งสนามบินพาณิชย์แผนยุทธศาสตร์องค์กร รวมทั้งติดตามและกำกับการดำเนินการให้เป็นไปตามแผน(๓)ศึกษาและพัฒนาระบบเศรษฐกิจการขนส่งทางอากาศของประเทศ(๔)ส่งเสริมและสนับสนุนให้มีการวิจัยและพัฒนาอุตสาหกรรมการบิน(๕)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ๑๘ ฝ่ายการต่างประเทศ มีอำนาจหน้าที่ดังต่อไปนี้(๑)ศึกษาและติดตามความเคลื่อนไหวและพัฒนาการด้านการบินพลเรือนและการขนส่งทางอากาศระหว่างประเทศเพื่อเสนอแนะแนวทางนโยบายและแผนงานด้านการต่างประเทศของสำนักงานการบินพลเรือนแห่งประเทศไทย(๒)ประสานงานกับองค์กรและหน่วยงานที่เกี่ยวข้องทั้งในประเทศและต่างประเทศในการเจรจาทำความตกลงด้านสิทธิการบิน(๓)ศึกษาและวิเคราะห์เพื่อจัดทำและปรับปรุงความตกลงว่าด้วยบริการเดินอากาศความตกลงด้านการขนส่งทางอากาศ และข้อเสนอเกี่ยวกับสิทธิการบิน ท่าทีและแนวทางการเจรจาและเจรจาทำความตกลงด้านสิทธิการบินกับประเทศต่าง ๆ(๔)จัดทำข้อมูล ความเห็น และเข้าร่วมประชุมระหว่างประเทศในเรื่องความร่วมมือและความสัมพันธ์ระหว่างประเทศที่อยู่ในความรับผิดชอบของสำนักงานการบินพลเรือนแห่งประเทศไทย(๕) จัดประชุมระหว่างประเทศ และการเจรจาระหว่างประเทศตามที่ได้รับมอบหมาย(๖)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ๑๙ ฝ่ายบริหารกลาง มีอำนาจหน้าที่ดังต่อไปนี้(๑)ศึกษา วิเคราะห์ และให้ข้อเสนอแนะ เพื่อจัดให้มีข้อบังคับ ข้อกำหนด ประกาศ หรือระเบียบเกี่ยวกับการแบ่งส่วนงานการบริหารจัดการองค์กร การบริหารงานทั่วไป การเงินการคลัง การใช้จ่าย เงินงบประมาณการพัสดุ การบริหารงานบุคคล ค่าจ้าง ค่าตอบแทน การจัดสวัสดิการและสิทธิประโยชน์อื่น และการอื่นที่จำเป็นในการบริหารกิจการของสำนักงานการบินพลเรือนแห่งประเทศไทย(๒)ปฏิบัติงานสารบรรณของสำนักงานการบินพลเรือนแห่งประเทศไทย และดำเนินการเกี่ยวกับการจัดระบบงาน(๓)ดำเนินการเกี่ยวกับการเงิน การบัญชี การพัสดุ อาคารสถานที่ ยานพาหนะและการจ้างเหมาบริการ(๔) บริหารและพัฒนาทรัพยากรบุคคลของสำนักงานการบินพลเรือนแห่งประเทศไทย(๕)ประชาสัมพันธ์และเผยแพร่ข่าวสารผลการปฏิบัติงานและความรู้ความเข้าใจเกี่ยวกับงานในหน้าที่ของสำนักงานการบินพลเรือนแห่งประเทศไทยและดำเนินการเกี่ยวกับงานห้องสมุด(๖)บริหารงานทั่วไป หรือภารกิจอื่น ๆ ซึ่งไม่ได้กำหนดเป็นหน้าที่ของส่วนงานใดโดยเฉพาะ(๗)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ๒๐ ฝ่ายกฎหมาย มีอำนาจหน้าที่ดังต่อไปนี้(๑)ดำเนินการเกี่ยวกับงานด้านกฎหมายตามกฎหมายว่าด้วยการเดินอากาศ กฎหมายว่าด้วยความผิดบางประการต่อการเดินอากาศ กฎหมายว่าด้วยการรับขนทางอากาศระหว่างประเทศและกฎหมายอื่นที่เกี่ยวข้อง(๒)ศึกษาและวิเคราะห์เพื่อยกร่างและพัฒนากฎหมาย กฎ ข้อบังคับ ข้อกำหนด ประกาศหรือระเบียบที่อยู่ในความรับผิดชอบของสำนักงานการบินพลเรือนแห่งประเทศไทย(๓)จัดทำกฎหมายเพื่อการอนุวัติการอนุสัญญา สนธิสัญญาและความตกลงระหว่างประเทศเกี่ยวกับการบินพลเรือนระหว่างประเทศในด้านที่เกี่ยวข้องกับมาตรฐานการบินพลเรือนที่ประเทศไทยเป็นภาคี(๔)ให้คำปรึกษาและแนะนำเกี่ยวกับการดำเนินการตามกฎหมาย กฎ ข้อบังคับ ข้อกำหนด ประกาศ ระเบียบและคำสั่งที่จำเป็นต่อการกำกับ ดูแล ควบคุม ส่งเสริม และพัฒนาการบินพลเรือนและการขนส่งทางอากาศรวมทั้งการดำเนินการเพื่อให้เป็นไปตามกฎหมายทั้งในประเทศและระหว่างประเทศและมาตรฐานสากล(๕)ดำเนินการเกี่ยวกับงานนิติกรรมสัญญา งานกฎหมายทั่วไปรวมทั้งงานเกี่ยวกับความรับผิดทางแพ่ง อาญา งานคดีปกครองและงานคดีอื่นที่อยู่ในอำนาจหน้าที่ของสำนักงานการบินพลเรือนแห่งประเทศไทย(๖)ดำเนินการฟ้องร้องหรือต่อสู้คดีทั้งทางแพ่ง อาญา และปกครอง ที่เกี่ยวข้องกับสำนักงานการบินพลเรือนแห่งประเทศไทย(๗)ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้องหรือที่ได้รับมอบหมายข้อ๒๑ฝ่ายเทคโนโลยีสารสนเทศและการสื่อสาร มีอำนาจหน้าที่ ดังต่อไปนี้(๑)ศึกษา วิเคราะห์ และจัดทำแผนแม่บท กำหนดนโยบายยุทธศาสตร์ แผนงาน โครงการด้านเทคโนโลยีสารสนเทศและการสื่อสาร รวมทั้งติดตามและประเมินผลการปฏิบัติงาน(๒)ศึกษา วิเคราะห์ พัฒนา และบริหารจัดการระบบงานสารสนเทศ ระบบเครือข่ายระบบคอมพิวเตอร์ และระบบการสื่อสาร(๓)บริหารจัดการการใช้ข้อมูล รวมทั้งการเผยแพร่ข้อมูลสถิติการบินของประเทศ(๔)บริหารจัดการและรวบรวมข้อมูลด้านการบินตามมาตรฐานองค์การการบินพลเรือนระหว่างประเทศรวมทั้งการเผยแพร่ข้อมูลที่สนับสนุนการใช้ข้อมูลของประเทศ(๕)สนับสนุนและบริหารจัดการด้านการจัดทำระบบการเชื่อมต่อเครือข่ายการสื่อสารที่เกี่ยวข้อง(๖)ให้คำปรึกษาแนะนำการใช้ระบบเทคโนโลยีสารสนเทศและการสื่อสาร รวมทั้งจัดทำแผนงานการฝึกอบรมเพื่อพัฒนาบุคลากรด้านเทคโนโลยีสารสนเทศ(๗)ปฏิบัติงานร่วมกับหรือสนับสนุนการปฏิบัติงานของหน่วยงานที่อื่นเกี่ยวข้องหรือที่ได้รับมอบหมายข้อ๒๒สถานที่ติดต่อเพื่อขอรับข้อมูลข่าวสารของสำนักงานการบินพลเรือนแห่งประเทศไทยติดต่อได้ที่กองสื่อสารองค์กร ฝ่ายบริหารกลาง สำนักงานการบินพลเรือนแห่งประเทศไทย๓๓๓/๑๐๕ อาคารหลักสี่พลาซ่า ถนนกำแพงเพชร ๖ แขวงตลาดบางเขน เขตหลักสี่กรุงเทพมหานคร โทรศัพท์ : ๐ ๒๕๖๘ ๘๘๐๓ และดูรายละเอียดได้ที่ ณ วันที่ ๒๑มีนาคม พ.ศ. ๒๕๖๐จุฬา สุขมานพผู้อำนวยการสำนักงานการบินพลเรือนแห่งประเทศไทยพิมพ์มาดา/ภวรรณตรี/จัดทำ๒๔ พฤษภาคม๒๕๖๐[๑] ราชกิจจานุเบกษาเล่ม ๑๓๔/ตอนที่ ๓๗ ง/หน้า ๔๖/๑๘ พฤษภาคม ๒๕๖๐